ஹேரி மார்கோவிட்ஸ்

ஏரி மாகசு மார்கோவிட்சு (Harry Max Markowitz  பிறப்பு: ஆகத்து 24, 1927) ஓர் அமெரிக்க பொருளாதார நிபுணர் ஆவார். இவர் 1989 ஆம் ஆண்டில் சான் வான் நியூமன் தியரி பரிசு மற்றும் 1990 ஆம் ஆண்டிற்கான  பொருளாதார அறிவியலுக்கான நோபல் நினைவு பரிசு பெற்றவர்  ஆவார். 

மார்கோவிட்சு கலிபோர்னியா பல்கலைக்கழகத்தின் சான் டியாகோவின் (இயு.சி.எசு.டி) ரேடி சுகூல் ஆப் மேனேச்சுமெண்டில் பேராசிரியராக உள்ளார். நவீன ஈட்டாவணங்களின் பட்டியல் கோட்பாடு பணிகளுக்காக இவர் மிகவும் பரவலாக அரியப்படுகிறார்.

சுயசரிதை 
ஹாரி மார்கோவிட்ஸ் ஒரு யூத குடும்பத்தில் பிறந்தார்.இவரது தந்தை மோரிஸ் மற்றும் டஹய் மில்ட்ரெட் மார்கோவிட்ஸ் ஆகியோர் ஆவர்.  உயர்நிலைப் பள்ளியின் போது, மார்கோவிட்ஸ் இயற்பியல் மற்றும் தத்துவத்தில் ஆர்வம் கொண்டவராக இருந்தார். குறிப்பாக டேவிட் யூமின் கருத்துக்களை , சிகாகோ பல்கலைக்கழகத்தில் இளங்கலை ஆண்டுகளில் தொடர்ந்து பயின்று வந்தார். பின்னர்   மார்கோவிட்ஸ் சிகாகோ பல்கலைக்கழகத்தில் தனது படிப்பைத் தொடர முடிவு செய்தார், பொருளாதாரத்தில் நிபுணத்துவம் பெற்றார். மில்டன் ப்ரீட்மேன், ஜாலிங் கூப்மேன்ஸ், ஜேக்கப் மார்ஷாக் மற்றும் லியோனார்ட் சாவேஜ் உள்ளிட்ட முக்கியமான பொருளாதார வல்லுனர்களின் கீழ் கல்வி கற்க அவருக்கு அங்கு வாய்ப்பு கிடைத்தது. அந்த நேரத்தில் சிகாகோவில் இருந்த பொருளாதார ஆராய்ச்சிக்கான கோல்ஸ் ஆணையத்தில் உறுப்பினராக  சேர்வதற்கு அழைக்கப்பட்டார்.   

மார்கோவிட்ஸ் தனது ஆய்வுக் கட்டுரைக்கு பங்குச் சந்தையின் பகுப்பாய்விற்கு கணிதத்தைப் பயன்படுத்தத் தேர்வு செய்தார். ஆய்வறிக்கை ஆலோசகராக இருந்த ஜேக்கப் மார்ஷாக், அந்தத் தலைப்பில் ஆய்வினைத் தொடர அவரை ஊக்குவித்தார். இதே ஆய்வு  கோல்ஸ் ஆணையத்தின்  நிறுவனர் ஆல்பிரட் கோவ்லஸின் விருப்பமான ஆய்வாக  இருந்தது என்பதையும் குறிப்பிட்டார்.    

1952 ஆம் ஆண்டில், ஹாரி மார்கோவிட்ஸ் RAND கார்ப்பரேஷனில் வேலைக்குச் சேர்ந்தார். அங்கு அவர் ஜார்ஜ் டான்ட்சிக்கைச் சந்தித்தார். டான்சிக்கின் உதவியுடன், மார்கோவிட்ஸ் உகப்புப் பாடு நுட்பங்களைத் தொடர்ந்து ஆராய்ச்சி செய்து வந்தார். மேலும், உகந்த சராசரி-மாறுபாடு இலாகாக்களை அடையாளம் காண்பதற்கான முக்கியமான வரி வழிமுறையை உருவாக்கினார். 1954 ஆம் ஆண்டில், சிகாகோ பல்கலைக்கழகத்தில் பொருளாதாரத்தில் முனைவர் பட்டம்  பெற்றார். 1955-1956 ஆம் ஆண்டில், மார்கோவிட்ஸ் ஜேம்ஸ் டோபின் அழைப்பின் பேரில் யேல் பல்கலைக்கழகத்திற்குச் சென்றார். அங்கு கோல்ஸ் அறக்கட்டளையில்   ஒரு வருடம் பணியாற்றினார். 

1990 ஆம் ஆண்டில் பொருளாதார அறிவியலுக்கான நோபல் நினைவு பரிசை மார்கோவிட்ஸ் வென்றார், அந்த சமயத்தில் இவர் நியூயார்க் நகர பல்கலைக்கழகத்தின் பருச் கல்லூரியில் பேராசிரியராக இருந்தார்.

சிஏசிஐ 
சிஏசிஐ இன்டர்நேஷனலாக மாறும் நிறுவனம் ஹெர்ப் கார் மற்றும் ஹாரி மார்கோவிட்ஸ் ஆகியோரால் ஜூலை 17, 1962 இல் கலிபோர்னியா பகுப்பாய்வு மையம், இன்க். முதல் சிமுலேஷன் புரோகிராமிங் மொழியான சிம்ஸ்கிரிப்டை RAND இல் உருவாக்க அவர்கள் உதவினார்கள், அது பொது களத்தில் வெளியிடப்பட்ட பின்னர், சிம்ஸ்கிரிப்ட்டுக்கு ஆதரவையும் பயிற்சியையும் வழங்க CACI நிறுவப்பட்டது.  

மார்கோவிட்ஸ் தனது நேரத்தை கற்பிப்பித்தல் மற்றும் ஆலோசனை வழங்கல் ஆகிய இரண்டிற்கும் ஒதுக்கினார்.இவர் யு.சி.எஸ்.டி.யின் சான் டியாகோவில் உள்ள கலிபோர்னியா பல்கலைக்கழகத்தில் ரேடி ஸ்கூல் ஆப் மேனேஜ்மென்ட்டில் துணைப் பேராசிரியராக இருந்தார்.மேலும் இவர்  விரிவுரைகள் மற்றும் ஆலோசனைகளையும் வழங்கினார். ஸ்கைவியூ முதலீட்டு ஆலோசகர்களின் ஆலோசனைக் குழுவில் பணியாற்றுகிறார். மார்கோவிட்ஸ் எல்.டபிள்யூ.ஐ பைனான்சியல் இன்க் இன் முதலீட்டுக் குழுவிலும் பணியாற்றுகிறார்.டாக்டர் சாம் எல். சாவேஜ் நிறுவிய 501 (சி) (3) இலாப நோக்கற்ற, நிகழ்தகவு மேலாண்மை.ஆர்க் (புராபபிலிட்டி மேனேஜ்மென்ட்.ஆர்க்) குழுவில் மார்கோவிட்ஸ் ஆலோசனை வழங்குகிறார்.

தேர்ந்தெடுக்கப்பட்ட வெளியீடுகள் 
  
  
  
   (யேல் யுனிவர்சிட்டி பிரஸ், 1970 இல் மறுபதிப்பு செய்யப்பட்டது,     ; 2 வது பதிப்பு. பசில் பிளாக்வெல், 1991,     )

சான்றுகள் 

வாழும் நபர்கள்
1927 பிறப்புகள்
நோபல் பரிசு பெற்ற அமெரிக்கர்கள்
நோபல் பொருளியற் பரிசு பெற்றவர்கள்
சிக்காகோ பல்கலைக்கழக முன்னாள் மாணவர்கள்